อุทยานแห่งชาติไดเซ็ตสึซัง

อุทยานแห่งชาติไดเซ็ตสึซัง () หรือเรียกสั้นๆว่า ไทเซ็ตสึซัง เป็นอุทยานแห่งชาติที่ตั้งอยู่ในภูเขาตอนกลางของเกาะฮกไกโด ประเทศญี่ปุ่น ครอบคลุมพื้นที่  2,267 ตารางกิโลเมตรในสองกิ่งจังหวัดคือคามิกาวะและโทกาชิ ด้วยพื้นที่ใหญ่โตนี้ทำให้เป็นอุทยานแห่งชาติที่ใหญ่ที่สุดในญี่ปุ่น ทั้งนี้ คำว่า ไดเซ็ตสึซัง มีความหมายว่า "ดอยหลวงหิมะ" ในอุทยานแห่งนี้มียอดเขาที่มีความสูงเกิน 2,000 เมตรอยู่ถึง 16 ยอด

สามารถเดินทางสู่อุทยานแห่งชาติไดเซ็ตสึซังได้จากเมืองอาซาฮิกาวะ โดยอุทยานตั้งอยู่ทางตะวันออกเฉียงใต้ของเมือง ระหว่างทางจะผ่านเขื่อนชูเบ็ตสึ หลังจากนั้นก็ขึ้นกระเช้าลอยฟ้าอาซาฮิดาเกะไปยังบริเวณจุดชมวิวฐานภูเขาไฟ

 หมู่ภูเขา 
อุทยานแห่งชาติไดเซ็ตสึซัง ประกอบด้วย 3 หมู่ภูเขาไฟ แต่ละหมู่มีลักษณะเป็นกรวยภูเขาไฟสลับชั้น ในจำนวนนี้มีปล่องภูเขาไฟอยู่ 1 ปล่องที่ยังปะทุอยู่
หมู่ภูเขาไฟไดเซ็ตสึซัง — ตั้งอยู่ส่วนเหนือของอุทยาน เป็นที่ตั้งของภูเขาอาซาฮิดาเกะซึ่งเป็นภูเขาที่สูงที่สุดในฮกไกโด
หมู่ภูเขาไฟโทกาชิ — ตั้งอยู่ส่วนตะวันตกเฉียงใต้ของอุทยาน เป็นที่ตั้งของภูเขาโทกาชิ
หมู่ภูเขาไฟชิการิเบ็ตสึ — ตั้งอยู่ทางตะวันออกของอุทยาน เป็นที่ตั้งของภูเขาอิชิการิและแม่น้ำอิชิการิ ()

 อ้างอิง 

 แหล่งข้อมูลอื่น 

 Official Website of Daisetsuzan National Park

 Daisetsuzan National Park  at Biodiversity Center of Japan, Ministry of the Environment

หมวดหมู่:อุทยานแห่งชาติในประเทศญี่ปุ่น
หมวดหมู่:จังหวัดฮกไกโด